**Uznesenie VV OblFZ Vranov nad Topľou číslo 1/2020**

 Uznesenie VV ObFZ Vranov nad Topľou na základe hlasovania v zmysle príslušnej Smernice o hlasovaní per rollam, ktoré sa uskutočnilo v dňoch 4. – 5.05.2020 elektronickým hlasovaním per rollam členov VV OblFZ Vranov nad Topľou.

**Hlasovali:** Peter Goga, PaedDr.Ján Karol, Jozef Mudroň, Peter Sukovský, Ing.Štefan Paľko Mgr.Pavol Bančanský, Michal Katin

**Schválili**: Zrušenie všetkých súťaží riadených ObFZ Vranov nad Topľou v jarnej časti súťažného ročníka 2019/2020,pri dodržaní zásady – že, anulujeme všetky výsledky doteraz odohraných majstrovských súťaží ObFZ Vranov nad Topľou súťažného ročníka 2019/2020 a z týchto súťaží nikto nepostúpi ani nezostúpi pre súťažný ročník 2020/2021.

 **Výsledok hlasovania:**

 **Za hlasovalo: 7/** Peter Goga, PaedDr.Ján Karol, Jozef Mudroň, Peter Sukovský, Ing.Štefan Paľko ,Mgr.Pavol Bančanský, Michal Katin

 **Proti:** nikto

**Zdržal sa**: nikto

Na základe rozhodnutí najvyšších orgánov SR a mimoriadnej situácie v našej krajine, spôsobenej koronavírusom, a rozhodnutia VV ObFZ Vranov nad Topľou **vydáva ŠTK ObFZ Vranov nad Topľou nasledovné vyhlásenie:**

a**) Ruší všetky súťaže ObFZ Vranov nad Topľou** dospelých, dorastu, žiakov a prípraviek jarnej časti súťažného ročníka 2019/2020.

 b) Následne **anulujeme všetky výsledky doteraz odohraných stretnutí v súťažiach ObFZ Vranov nad Topľou, v súťažnom ročníku 2019/2020.**

c) Pre prípravu v súťažnom ročníku 2020/2021 platí zásada, že z aktuálneho súťažného ročníka ObFZ Vranov nad Topľou **nikto nepostupuje ani nezostupuje.**

 d) Usporiadanie budúceho súťažného ročníka 2020/2021 bude v kompetencii príslušného riadiaceho orgánu, pri dodržaní vyššie uvedených zásad (a,b,c).

**Odôvodnenie:**

 Podľa odborníkov, bude doterajší nepriaznivý stav na Slovensku trvať dlhšie ako sa predpokladalo.

Keďže jedným z najdôležitejších opatrení v boji s nákazou je aj obmedzenie osobných a skupinových kontaktov, v našej futbalovej rodine sú vyššie uvedené opatrenia nevyhnutnosťou. UEFA a všetky asociácie prejavili zodpovednosť, jednotu, solidaritu a v boji s koronavírusom sa stalo ich ústrednou prioritou – ZDRAVIE PRED FUTBALOM Sme rozhodnutí zmierniť dopad koronavírusu, možno aj v prospech amatérskeho futbalu v budúcnosti.

 **Ďalej :**

 - Súťaže ObFZ hrajú prevažne pracujúci amatéri, chlapci a dievčatá navštevujú školy. Je nemysliteľné zúžiť jarné súťaže do jedného – dvoch mesiacov formou „anglických týždňov“.

- SP čl. 7/6 umožňuje citujeme: „Riadiaci zväz je oprávnený zakázať organizovanie stretnutia s odôvodnením“.

- SP čl. 9/1 citujeme: Majstrovská súťaž sa hrá dvojkolovo systémom jar – jeseň“. Toto nebude možné dodržať, preto anulovanie doterajších výsledkov.

 - Nebude priestor na súťaže – tréningy lebo podľa nového modelu vrchol pandémie by mal nastať v polovici júla.

- V prípade postupov a zostupov musí existovať rovnosť šancí. Keďže jarná odvetná časť súťaží bude zrušená, nie je možnosť dodržať túto zásadu – preto žiadny postup ani zostup na všetkých úrovniach amatérskeho futbalu v súťažnom ročníku 2019/2020.

 ➢ Futbalový ročník 2019/2020 bude mimoriadny – taký história dlho nepamätá. No veríme, že navrhované opatrenia sa v tejto neľahkej situácii stretnú s pochopením širokej športovej verejnosti v záujme futbalu predovšetkým pomôcť, nie mu škodiť.

 **Peter Goga Pavol Katriňák**

Predseda OblFZ Vranov nad Topľou Predseda ŠTK OblFZ Vranov nad Topľou